CELEX: 32013R1234
Language: ro
Date: 2013-12-02 00:00:00
Title: Regulamentul de punere în aplicare (UE) nr. 1234/2013 al Comisiei din 2 decembrie 2013 de modificare a Regulamentului de punere în aplicare (UE) nr. 1020/2012 de adoptare a planului de repartizare către statele membre a resurselor imputabile exercițiului bugetar 2013 pentru furnizarea de alimente din stocurile de intervenție pentru persoanele cele mai defavorizate din Uniunea Europeană

3.12.2013   
            
            
               RO
            
            
               Jurnalul Oficial al Uniunii Europene
            
            
               L 322/19
            
         REGULAMENTUL DE PUNERE ÎN APLICARE (UE) NR. 1234/2013 AL COMISIEI
   din 2 decembrie 2013
   de modificare a Regulamentului de punere în aplicare (UE) nr. 1020/2012 de adoptare a planului de repartizare către statele membre a resurselor imputabile exercițiului bugetar 2013 pentru furnizarea de alimente din stocurile de intervenție pentru persoanele cele mai defavorizate din Uniunea Europeană
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 literele (f) și (g), coroborat cu articolul 4,
   întrucât:
   
               (1)
            
            
               Articolul 27 din Regulamentul (CE) nr. 1234/2007, astfel cum a fost modificat prin Regulamentul (UE) nr. 121/2012 al Parlamentului European și al Consiliului (2), a stabilit, pentru 2012 și 2013, un program pentru distribuirea de produse alimentare către persoanele cele mai defavorizate din Uniune, care se aplică până la finalizarea planului anual pentru 2013.
            
         
               (2)
            
            
               Regulamentul de punere în aplicare (UE) nr. 1020/2012 al Comisiei (3) a adoptat Planul pentru furnizarea de produse alimentare persoanelor celor mai defavorizate și a alocat resursele financiare corespunzătoare în cadrul exercițiului bugetar 2013. În conformitate cu articolul 3 alineatul (1) din Regulamentul (UE) nr. 807/2010 al Comisiei (4), perioada de punere în aplicare a unui plan anual trebuie să înceapă la 1 octombrie și să se încheie la 31 decembrie în anul următor. Pentru a asigura o tranziție fără dificultăți la fondul de ajutor european pentru persoanele cele mai defavorizate după ce acesta va fi înființat în 2014, mai ales în ceea ce privește furnizarea sprijinului, și în conformitate cu cererile primite de Comisie din partea Spaniei, Poloniei și Sloveniei, pare adecvată prelungirea perioadei de punere în aplicare a planului anual 2013 de distribuție a produselor alimentare pentru persoanele cele mai defavorizate. În vederea asigurării unui tratament egal, prelungirea ar trebui să se aplice în cazul tuturor statelor membre.
            
         
               (3)
            
            
               În urma procedurilor judiciare declanșate cu privire la procedurile de licitație, Grecia s-a confruntat cu întârzieri în semnarea contractelor de achiziții publice și a solicitat în consecință prelungirea termenului limită de depunere a cererilor de plată menționate la articolul 4 primul paragraf din Regulamentul de punere în aplicare (UE) nr. 1020/2012. Ținând cont de această cerere și de situația financiară dificilă cu care se confruntă Grecia, este adecvat să se acorde această prelungire. În vederea asigurării unui tratament egal, derogarea ar trebui să se aplice în cazul tuturor statelor membre. Deoarece termenul limită de depunere a cererilor de plată a fost stabilit la 30 septembrie, această derogare ar trebui să se aplice retroactiv.
            
         
               (4)
            
            
               În scopuri contabile, avansurile plătite de agențiile de plăți către beneficiari, precum și lichidarea avansurilor la nivelul beneficiarilor ar trebui să fie contabilizate în conturile anuale ale Comisiei. Prin urmare, este oportun ca statele membre să stabilească data până la care beneficiarii acestor plăți trebuie să prezinte declarații de costuri și alte informații referitoare la plățile în avans. În plus, este necesar să se stabilească termenul de furnizare a datelor din partea statelor membre către Comisie la 1 februarie 2014, dată care corespunde termenului pentru transmiterea informațiilor contabile menționate la articolul 7 alineatul (2) din Regulamentul (CE) nr. 885/2006 (5).
            
         
               (5)
            
            
               Regulamentul de punere în aplicare (UE) nr. 1020/2012 ar trebui modificat în consecință.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Regulamentul de punere în aplicare (UE) nr. 1020/2012 se modifică după cum urmează:
   
               1.
            
            
               se inserează următorul articol 1a:
               „Articolul 1a
               Prin derogare de la articolul 3 alineatul (1) din Regulamentul (UE) nr. 807/2010, perioada de punere în aplicare a planului anual de distribuție pentru 2013 se încheie la 28 februarie 2014.”;
            
         
               2.
            
            
               la articolul 4, primul alineat se înlocuiește cu următorul text:
               „Prin derogare de la articolul 9 din Regulamentul (UE) nr. 807/2010, cererile de plată aferente planului anual de distribuție pentru anul 2013 se înaintează autorităților competente din fiecare stat membru până la data de 15 octombrie 2013.”;
            
         
               3.
            
            
               articolul 5 se modifică după cum urmează:
               
                           (a)
                        
                        
                           la alineatul (1), litera (b) se înlocuiește cu următorul text:
                           
                                       „(b)
                                    
                                    
                                       au luat toate măsurile necesare pentru a se asigura că punerea în aplicare se finalizează nu mai târziu de 28 februarie 2014.”;
                                    
                                 
                     
                           (b)
                        
                        
                           se introduce următorul alineat (5a):
                           „(5a)   Operatorii selectați în conformitate cu articolul 4 alineatele (4) și (6) din Regulamentul (UE) nr. 807/2010 și organizațiile desemnate menționate la articolul 27 alineatul (1) din Regulamentul (CE) nr. 1234/2007 trebuie să furnizeze următoarele informații autorității competente din statul membru care a acordat plata în avans:
                           
                                       (a)
                                    
                                    
                                       declarații de cheltuieli care justifică, pentru fiecare cheltuială, utilizarea avansurilor până la 15 octombrie 2013; și
                                    
                                 
                                       (b)
                                    
                                    
                                       o confirmare, pentru fiecare cheltuială, a soldului corespunzător avansurilor rămase neutilizate la 15 octombrie 2013.
                                    
                                 Statele membre stabilesc data de transmitere a informațiilor la care se face referire în primul paragraf pentru a permite includerea lor în notificarea menționată la alineatul (6).”;
                        
                     
                           (c)
                        
                        
                           alineatul (6) se înlocuiește cu următorul text:
                           „(6)   Până cel târziu la 1 februarie 2014, statele membre comunică Comisiei informațiile menționate la articolul 7 alineatul (2) din Regulamentul (CE) nr. 885/2006 al Comisiei (6), precum și valoarea totală a plăților în avans efectuate până la 15 octombrie 2013, în conformitate cu alineatul (2) al prezentului articol, care nu au fost lichidate și care se referă la acțiuni încă nefinalizate.
                        
                     
         Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   Articolul 1 punctul 2 se aplică începând cu 30 septembrie 2013.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 decembrie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 299, 16.11.2007, p. 1.
   
      (2)  Regulamentul (UE) nr. 121/2012 al Parlamentului European și al Consiliului din 15 februarie 2012 de modificare a Regulamentelor (CE) nr. 1290/2005 și (CE) nr. 1234/2007 ale Consiliului în ceea ce privește distribuirea de produse alimentare către persoanele cele mai defavorizate din Uniune (JO L 44, 16.2.2012, p. 1).
   
      (3)  Regulamentul de punere în aplicare (UE) nr. 1020/2012 al Comisiei din 6 noiembrie 2012 de adoptare a planului de repartizare către statele membre a resurselor imputabile exercițiului bugetar 2013 pentru furnizarea de alimente din stocurile de intervenție pentru persoanele cele mai defavorizate din Uniunea Europeană și de derogare de la anumite dispoziții din Regulamentul (UE) nr. 807/2010 (JO L 307, 7.11.2012, p. 62).
   
      (4)  Regulamentul (UE) nr. 807/2010 al Comisiei din 14 septembrie 2010 de stabilire a normelor de punere în aplicare pentru livrarea de produse alimentare din stocurile de intervenție pentru persoanele cele mai defavorizate din Uniune (JO L 242, 15.9.2010, p. 9).
   
      (5)  Regulamentul (CE) nr. 885/2006 al Comisiei din 21 iunie 2006 de stabilire a normelor de aplicare a Regulamentului (CE) nr. 1290/2005 în ceea ce privește autorizarea agențiilor de plăți și a altor entități precum și lichidarea conturilor FEGA și FEADR (JO L 171, 23.6.2006, p. 90).
   
      (6)  Regulamentul (CE) nr. 885/2006 al Comisiei din 21 iunie 2006 de stabilire a normelor de aplicare a Regulamentului (CE) nr. 1290/2005 în ceea ce privește autorizarea agențiilor de plăți și a altor entități precum și lichidarea conturilor FEGA și FEADR (JO L 171, 23.6.2006, p. 90).”